രാജ്യാന്തര റബ്ബര് വിപണിയില് ഇടിവ് രണ്ടാമതും കോവിഡ് വ്യാപനം രൂക്ഷമായ സാഹചര്യത്തില് ചൈനയിലെ വ്യവസായികള് റബ്ബര് വാങ്ങുന്നത് കുറച്ചു. അതിനാല് രാജ്യാന്തര വിപണിയില് റബ്ബര് വില കുറയുന്നു. നാട്ടിലെ വിലയില് ചെറിയ വില കുറവാണെങ്കിലും വലിയ വിലക്കുറവ് ഉണ്ടാവില്ലെന്നാണ് സൂചനകള്. ബാങ്കോക്കില് ഈ വര്ഷം ജൂണ് ഒന്നിന് ആര്എസ്എസ് മൂന്ന് ഇനത്തിലും 165 രൂപ വരെ ഉയര്ന്നിരുന്നു. ചൊവ്വാഴ്ച 133 ആയി അത് കുറഞ്ഞു. ലോകത്ത് ഏറ്റവും കൂടുതല് റബ്ബര് വാങ്ങുന്നത് ചൈനയാണ്. രാജ്യാന്ത വിപണിയില് ഉണ്ടാകുന്ന വില കുറവ് കേരളത്തിനെയാണ് ഏറ്റവും കൂടുതല് ബാധിക്കുന്നത്. എന്നാല് വിലയിലുണ്ടാകുന്ന കുറവ് സീസണ് തുടങ്ങുന്നതിനുള്ള ചെറിയ മാറ്റം മാത്രമാണെന്നാണ് അധികൃതര് പറയുന്നത്. മഴ മാറി പീക്ക് സീസണാകുമ്ബോള് കൂടുതല്റബ്ബര്വിപണിയിലെത്തുകയും വിലകുറയുകയും ചെയ്യും അതുകൊണ്ടാണ് കൂടുതല് ആളുകള് സൂക്ഷിച്ചുവെച്ച റബ്ബര് വിറ്റു തുടങ്ങിയത്. ഈ സാഹചര്യമാണ് വില കുറയാന് കാരണമെന്നാണ്ചൂണ്ടികാണിക്കുന്നത്.നിലവില് ടയര് ഇറക്കുമതിയില് നിയന്ത്രണങ്ങള് വന്നതോടെ രാജ്യത്ത് റബ്ബറാണ് ടയര് വ്യവസായികള് വാങ്ങുന്നത്.കഴിഞ്ഞമാസം ഇറക്കുമതി 40,000 ടണ് മാത്രമാണ് ആവശ്യമനുസരിച്ചാണെങ്കില് ഇതിലും കൂടുതല് വരേണ്ടതാണ്.